มหาวิทยาลัยเทคโนโลยีพระจอมเกล้าพระนครเหนือ

มหาวิทยาลัยเทคโนโลยีพระจอมเกล้าพระนครเหนือ (อังกฤษ: King Mongkut's University of Technology North Bangkok; อักษรย่อ: มจพ. – KMUTNB) เป็นมหาวิทยาลัยในกำกับของรัฐบาล ก่อตั้งโดยความร่วมมือระหว่างรัฐบาลไทยกับรัฐบาลเยอรมนี ในปี พ.ศ. 2502 ในนาม "โรงเรียนเทคนิคพระนครเหนือ" ก่อนจะยกฐานะในปี พ.ศ. 2507 เป็น "วิทยาลัยเทคนิคพระนครเหนือ" และเป็น "สถาบันเทคโนโลยีพระจอมเกล้า วิทยาเขตพระนครเหนือ" ในปี พ.ศ. 2514 ต่อมาสถาบันเทคโนโลยีพระจอมเกล้าทั้งสามได้แยกออกจากกันโดยมีอำนาจบริหารเป็นอิสระ ในปี พ.ศ. 2529 และได้รับการยกฐานะเป็น มหาวิทยาลัยในปี พ.ศ. 2551 ในปัจจุบันมหาวิทยาลัยฯ ได้แบ่งออกเป็น 3 วิทยาเขต ได้แก่ วิทยาเขตกรุงเทพมหานคร, ปราจีนบุรี และระยอง เปิดทำการเรียนการสอนทั้งหมด 13 คณะ 2 วิทยาลัย 2 บัณฑิตวิทยาลัย ตั้งแต่ระดับประกาศนียบัตรวิชาชีพ (ปวช.) ปริญญาตรี ปริญญาโท และ ปริญญาเอก ประวัติ สถาบันเทคโนโลยีพระจอมเกล้า ตั้งขึ้นตามพระราชบัญญัติสถาบันเทคโนโลยีพระจอมเกล้า พ.ศ. 2514 ชื่อ สถาบันเทคโนโลยีได้รับพระราชทานพระมหากรุณาธิคุณโปรดเกล้าโปรดกระหม่อมพระราชทานนามอันศักดิ์สิทธิ์ และเป็นมงคลยิ่งว่า "สถาบันเทคโนโลยีพระจอมเกล้า" ตามพระบรมนามาภิไธยแห่งพระบาทสมเด็จพระจอมเกล้าเจ้าอยู่หัว และ ทรงพระมหากรุณาธิคุณมีพระบรมราชานุญาตให้อัญเชิญพระตรา "พระมหามงกุฎ" มาเป็นสัญลักษณ์แห่งสถาบันเทคโนโลยีพระจอมเกล้าด้วย ตามบัญญัติ แห่งกฎหมายสถาบันเทคโนโลยีพระจอมเกล้า พ.ศ. 2514 ได้กำหนดให้รวมวิทยาลัยเทคนิคพระนครเหนือ วิทยาลัยโทรคมนาคมนนทบุรี และ วิทยาลัยเทคนิคธนบุรี ซึ่งสังกัดกรมอาชีวศึกษา กระทรวงศึกษาธิการเข้าด้วยกัน แล้วจัดตั้งเป็นสถาบันเทคโนโลยี เรียกกันว่า "สถาบันเทคโนโลยีพระจอมเกล้า" เป็นสถาบันศึกษาและวิจัยมีวัตถุประสงค์ที่จะผลิตครูอาชีวศึกษาระดับปริญญาให้ การศึกษาทางเทคโนโลยีและวิทยาศาสตร์ สถาบันเป็นนิติบุคคลมีฐานะเป็นกรมในกระทรวงศึกษาธิการกำหนดการแบ่ง ส่วนราชการออกเป็นสำนักงานอธิการบดี และคณะ มหาวิทยาลัยเทคโนโลยีพระจอมเกล้าพระนครเหนือ มีเหตุการณ์ที่สำคัญต่างๆ ดังนี้ พ.ศ. 2502 - กระทรวงศึกษาธิการ ได้ประกาศจัดตั้ง โรงเรียนเทคนิคพระนครเหนือ สังกัด กองโรงเรียนพาณิชย์ กรมอาชีวศึกษา กระทรวงศึกษาธิการ โดยมีวัตถุประสงค์เพื่อผลิตช่างฝีมือที่เน้นการปฏิบัติและประสบการณ์จริง ซึ่งเป็นที่รู้จักกันทั่วไปในนาม "เทคนิคไทย - เยอรมัน" ต่อมาได้มีการลงนามในสัญญาความร่วมมือทางวิชาการระหว่าง รัฐบาลไทยกับรัฐบาลสหพันธ์สาธารณรัฐเยอรมันฉบับแรก พ.ศ. 2507 - ได้เปิดสอนในระดับที่สูงขึ้น กระทรวงศึกษาธิการจึงได้ประกาศยกฐานะโรงเรียนพระนครเหนือขึ้นเป็น "วิทยาลัยเทคนิคพระนครเหนือ" โดยยังได้รับความช่วยเหลือในด้านเครื่องมือ เครื่องจักรและอุปกรณ์การศึกษาตลอดจนผู้เชี่ยวชาญและทุนการศึกษาจากรัฐบาลสหพันธ์สาธารณรัฐเยอรมัน พ.ศ. 2510 - มีประกาศพระราชบัญญัติสถาบันเทคโนโลยีพระจอมเกล้า พ.ศ. 2514 ให้รวมวิทยาลัยเทคนิคพระนครเหนือ วิทยาลัยเทคนิคธนบุรี และวิทยาลัยโทรคมนาคมนนทบุรี สังกัดกรมอาชีวศึกษาเข้าด้วยกัน เพื่อจัดตั้งเป็น สถาบันการศึกษาชั้นสูง และได้รับพระราชทานนามว่า "สถาบันเทคโนโลยีพระจอมเกล้า" ให้เป็นสถาบันการศึกษาและวิจัย สังกัดกระทรวงศึกษาธิการ มีวัตถุประสงค์เพื่อจัดการศึกษา ทำการวิจัย ให้บริการวิชาการและ ส่งเสริมทางเทคโนโลยี วิทยาศาสตร์ และครุศาสตร์อุตสาหกรรม รวมทั้งทำนุบำรุงศิลปะและ วัฒนธรรมของชาติ โดยแบ่งการบริหารงานออกเป็น 3 วิทยาเขต วิทยาลัยเทคนิคพระนครเหนือ ใช้ชื่อว่า "สถาบันเทคโนโลยีพระจอมเกล้า วิทยาเขตพระนครเหนือ" พ.ศ. 2517 - มีพระราชกฤษฎีกาแบ่งส่วนราชการในสถาบันเทคโนโลยีพระจอมเกล้า วิทยาเขตพระนครเหนือ จัดตั้งหน่วยงาน 3 หน่วยงาน ได้แก่ สำนักงานรองอธิการบดี คณะวิศวกรรมศาสตร์ และ คณะครุศาสตร์อุตสาหกรรมและวิทยาศาสตร์ พ.ศ. 2524 - มีพระราชกฤษฎีกาจัดตั้งวิทยาลัยเทคโนโลยีอุตสาหกรรม และสำนักพัฒนาเทคโนโลยีทาง การศึกษาเพื่อการศึกษาด้านเทคนิค (สำนักพัฒนาเทคนิคศึกษา ในปัจจุบัน) - วิทยาลัยวิชาการก่อสร้าง โอนมาสังกัดสถาบันเทคโนโลยีพระจอมเกล้าวิทยาเขตเจ้าคุณทหารลาดกระบัง และยกฐานะเป็น คณะสถาปัตยกรรมศาสตร์ พ.ศ. 2529 - มีประกาศพระราชบัญญัติสถาบันเทคโนโลยีพระจอมเกล้าเจ้าคุณทหารลาดกระบัง สถาบันเทคโนโลยีพระจอมเกล้าธนบุรี และสถาบันเทคโนโลยีพระจอมเกล้าพระนครเหนือ พ.ศ. 2528 โดยให้แยกสถาบันเทคโนโลยีพระจอมเกล้าออกเป็น สถานศึกษา 3 แห่ง เพื่อความคล่องตัวในการบริหารงานของแต่ละสถาบัน วิทยาเขตพระนครเหนือ ใช้ชื่อว่า "สถาบันเทคโนโลยีพระจอมเกล้าพระนครเหนือ" มีวัตถุประสงค์เพื่อจัดการศึกษาทาง วิทยาศาสตร์และเทคโนโลยี เพื่อผลิตบุคลากรทำหน้าที่เป็นช่างเทคนิค นักวิทยาศาสตร์ นักเทคโนโลยี วิศวกร ครูช่าง และผู้บริหารในสถาบันการศึกษา ธุรกิจและอุตสาหกรรม เพื่อตอบสนองความต้องการกำลังคนในการพัฒนาประเทศ มีพระราชกฤษฎีกาจัดตั้งบัณฑิตวิทยาลัย เมื่อวันที่ และมีประกาศทบวงมหาวิทยาลัยให้จัดตั้งกองธุรการและกองบริการการศึกษา ในสังกัดสำนักงานอธิการบดี พ.ศ. 2531 - มีพระราชกฤษฎีกาจัดตั้งหน่วยงานในสถาบันเทคโนโลยีพระจอมเกล้าพระนครเหนือ ได้แก่ สำนักงานอธิการบดี คณะครุศาสตร์อุตสาหกรรม คณะวิทยาศาสตร์ประยุกต์ และสำนักหอสมุดกลาง พ.ศ. 2534 - มีพระราชกฤษฎีกาจัดตั้ง สำนักพัฒนาเทคโนโลยีเพื่ออุตสาหกรรม พ.ศ. 2536 - สภาสถาบันอนุมัติให้จัดตั้ง ศูนย์นวัตกรรมเทคโนโลยีไทย - ฝรั่งเศส เป็นหน่วยงานระดับคณะภายในสถาบัน พ.ศ. 2538 - สถาบันได้ขยายโอกาสทางการศึกษาไปสู่ภูมิภาคที่จังหวัดปราจีนบุรี ในนาม สถาบันเทคโนโลยีพระจอมเกล้าพระนครเหนือ ปราจีนบุรี มีคณะเทคโนโลยีและการจัดการอุตสาหกรรมเป็นคณะแรกที่จัดตั้งขึ้นที่ สจพ. ปราจีนบุรี พ.ศ. 2539 - มีพระราชกฤษฎีกาจัดตั้ง คณะเทคโนโลยีและการจัดการอุตสาหกรรม และ สำนักคอมพิวเตอร์และเทคโนโลยีสารสนเทศ พ.ศ. 2540 - มีประกาศทบวงมหาวิทยาลัยจัดตั้ง กองบริหารและจัดการทรัพยากรมนุษย์ เป็นหน่วยงานภายในระดับกอง สังกัดสำนักงานอธิการบดี พ.ศ. 2544 -สภาสถาบันอนุมัติให้จัดตั้งหน่วยงานภายใน ดังนี้ 1. คณะเทคโนโลยีสารสนเทศ เป็นหน่วยงานภายในระดับคณะ 2. กองงานสถาบันเทคโนโลยีพระจอมเกล้าพระนครเหนือ ปราจีนบุรี สังกัดสำนักงานอธิการบดี 3. กองอาคารสถานที่และยานพาหนะ สังกัดสำนักงานอธิการบดี สภาสถาบันอนุมัติให้จัดตั้ง "กองคลัง" เป็นหน่วยงานภายในระดับกอง สังกัดสำนักงานอธิการบดี และอนุมัติให้จัดตั้ง "ศูนย์ประกันคุณภาพการศึกษา" เป็นหน่วยงานภายในระดับกอง สังกัดสำนักงานอธิการบดี พ.ศ. 2545 - สภาสถาบันอนุมัติให้จัดตั้ง "ศูนย์บริการเทคโนโลยี สจพ. ปราจีนบุรี" เป็นหน่วยงานภายในระดับ กองสังกัดสำนักงานอธิการบดี อนุมัติให้จัดตั้ง "คณะศิลปศาสตร์ประยุกต์" เป็นหน่วยงานภายในระดับคณะ และอนุมัติให้จัดตั้ง "ศูนย์วิจัยวิทยาศาสตร์และเทคโนโลยี" เป็นหน่วยงานภายในระดับกอง สังกัดสำนักงานอธิการบดี พ.ศ. 2546 - สภาสถาบันอนุมัติให้จัดตั้ง "คณะอุตสาหกรรมเกษตร" เป็นหน่วยงานภายในระดับคณะ ขึ้นที่ สจพ. ปราจีนบุรี พ.ศ. 2548 - สภาสถาบันอนุมัติให้จัดตั้ง "บัณฑิตวิทยาลัยวิศวกรรมศาสตร์นานาชาติสิรินธร ไทย - เยอมัน" เป็นหน่วยงานภายในระดับคณะ พ.ศ. 2551 - มีประกาศพระราชบัญญัติมหาวิทยาลัยเทคโนโลยีพระจอมเกล้าพระนครเหนือ พ.ศ. 2550 เมื่อวันที่ 27 ธันวาคม พ.ศ. 2550 มีผลให้สถาบันเทคโนโลยีพระจอมเกล้าพระนครเหนือเปลี่ยนสถานภาพเป็น มหาวิทยาลัยเทคโนโลยีพระจอมเกล้าพระนครเหนือ เป็นมหาวิทยาลัยของรัฐที่ไม่เป็นส่วนราชการแต่อยู่ในกำกับของรัฐ เพื่อประโยชน์ในการบริหารจัดการที่เป็นอิสระและมีความคล่องตัวสามารถจัดการศึกษาในระดับอุดมศึกษาได้อย่างมีคุณภาพและประสิทธิภาพมากยิ่งขึ้น โดยการจัดการศึกษาระดับศึกษาจะคำนึงถึงความเป็นอิสระและความเป็นเลิศทางวิชาการ พ.ศ. 2553 - สภามหาวิทยาลัยอนุมัติให้จัดตั้ง "คณะสถาปัตยกรรมและการออกแบบ" เป็นหน่วยงานภายในระดับคณะ พ.ศ. 2553 - มหาวิทยาลัยเทคโนโลยีพระจอมเกล้าพระนครเหนือ (มจพ.) โดย ศ.ดร.ธีรวุฒิ บุณยโสภณ อธิการบดี ได้ลงนามร่วมกับ นายสยุมพร ลิ่มไทย ผู้ว่าราชการจังหวัดระยอง ในความร่วมมือทางวิชาการ โครงการก่อตั้ง มหาวิทยาลัยเทคโนโลยีพระจอมเกล้าพระนครเหนือ วิทยาเขตระยองก่อตั้งโดยมีวัตถุประสงค์ เพื่อขยายโอกาสทางการศึกษาระดับอุดมศึกษาด้านวิทยาศาสตร์ เทคโนโลยี ศิลปศาสตร์ประยุกต์ และสาขาวิชาการชั้นสูงที่เกี่ยวข้อง ให้แก่ประชาชนในจังหวัดระยอง และภูมิภาคตะวันออก เทคนิค ไทย-เยอรมัน เมื่อวันที่ 9 ตุลาคม พ.ศ. 2499 ได้มีการลงนามในสัญญาว่าด้วยความร่วมมือช่วยเหลือในทางเศรษฐกิจและวิชาการระหว่าง รัฐบาลไทยและรัฐบาลสหพันธ์สาธารณรัฐเยอรมัน โดยผลแห่งสัญญานี้จึงได้ มีการลงนามในข้อตกลงระหว่างรัฐบาลทั้งสองอีกครั้งหนึ่ง เมื่อวันที่ 16 มีนาคม พ.ศ. 2502 ในอันที่จะจัดตั้งโรงเรียนเทคนิคขึ้นในประเทศไทย ด้วยความร่วมมือกันระหว่างรัฐบาลไทยและรัฐบาลสหพันธ์สาธารณรัฐเยอรมัน โดย รัฐบาลสหพันธ์สาธารณรัฐเยอรมันรับจะช่วยเหลือด้วยการจัดส่งเครื่องจักร เครื่องมือ อันเป็นอุปกรณ์การสอนวิชาช่างต่างๆ มาให้ทั้งหมด พร้อมกับส่งครูผู้เชี่ยวชาญในสาขาวิชาต่างๆ มาช่วยสอนด้วย ส่วนรัฐบาลไทยรับเป็นผู้จัดหาที่ดิน อาคารเรียนโรงฝึกงาน ตลอดจนครูไทยจำนวนหนึ่งที่จะทำการสอนร่วมกับครูผู้เชี่ยวชาญเยอรมันด้วย ผลแห่งสัญญาและความตกลงดังกล่าวแล้ว กระทรวงศึกษาธิการ จึงได้ประกาศตั้งโรงเรียนเทคนิคพระนครเหนือขึ้น เมื่อวันที่ 19 กุมภาพันธ์ พ.ศ. 2502 และได้เริ่มเปิดการสอนเป็นครั้งแรก เมื่อวันที่ 18 พฤษภาคม พ.ศ. 2502 โรงเรียนนี้เป็นโรงเรียนประเภทช่างกล ที่จัดตั้งขึ้นมาด้วยความร่วมมือระหว่างรัฐบาลทั้งสองตามเงื่อนไขและ ข้อตกลงดังกล่าวแล้ว ส่วนการดำเนินงานในด้านบริหารโรงเรียน ตลอดจนค่าใช้จ่ายในการจัดตั้งและดำเนินงานนั้นก็เหมือนกับโรงเรียนไทย อื่นๆ ทางฝ่ายเยอรมันเป็นเพียงที่ปรึกษาและให้ความช่วยเหลือในด้านเทคนิคเท่านั้น ใน ครั้งแรกได้ทำความตกลงช่วยเหลือกัน มีกำหนดเวลา 3 ปี ตั้งแต่ พ.ศ. 2502 ถึง พ.ศ. 2504 แต่ต่อมาเมื่อครบกำหนดแล้วได้มีการตกลงที่จะมีการร่วมมือช่วย เหลือโรงเรียนนี้ต่อไปอีก 2 ปี ตามข้อตกลงที่ลงนามกัน เมื่อวันที่ 13 ธันวาคม พ.ศ. 2504 โรงเรียนเทคนิคพระนครเหนือในขณะนี้จัดการศึกษาเป็น 2 ประเภท คือประเภทโรงเรียนกลางวันและประเภทการศึกษาพิเศษ ประเภทโรงเรียนกลางวันจัดสอนเป็นสองขั้น คือ 1. ขั้นประโยคอาชีวศึกษาชั้นสูง เปิดสอนในแผนกวิชาต่างๆ 6 แผนกคือ แผนกช่างกลโรงงาน แผนกช่างเครื่องยนต์ แผนกช่างไฟฟ้า แผนกช่างท่อและ ประสาน แผนกช่างวิทยุและโทรคมนาคม และแผนกช่างไม้ และต่อไปจะเปิดสอนแผนกช่างเขียนแบบเพิ่มขึ้นอีก 1 แผนก ในปีการศึกษา 2506 การเรียนในขั้นประโยคอาชีวศึกษาชั้นสูง ในระยะ 3 ปีแรก ได้รับนักเรียนเข้าศึกษาเพียงปีละ 50 คน มีหลักสูตรการเรียน 2 ปี และ 3 ปี หลักสูตรการเรียน 2 ปีนั้น รับนักเรียนที่สำเร็จชั้นปีที่ 1 จากโรงเรียนประเภทช่างกลต่างๆ มาเรียน 2 ปี ส่วนหลักสูตรการเรียน 3 ปี ผู้ที่สำเร็จจะได้รับประกาศนียบัตรประโยคอาชีวศึกษาชั้นสูงของกระทรวงศึกษาธิการ แต่สำหรับนักเรียนแผนกช่างไม้นั้น รับผู้ที่เรียนสำเร็จชั้นมัธยมอาชีวศึกษาตอนปลาย แผนกช่างไม้มาเรียน 3 ปี ซึ่งเมื่อสำเร็จแล้วก็จะได้ประกาศนียบัตรประโยคอาชีวศึกษาชั้นสูงเช่น เดียวกัน เมื่อผ่านระยะ 3 ปีแรกมาแล้ว โรงเรียนได้เปิดรับเฉพาะผู้ที่ สำเร็จชั้นมัธยมปีที่ 6 มาเรียนต่อ 3 ปี ผู้ที่สำเร็จชั้นปีที่ 1 จาก โรงเรียนประเภทช่างกลต่างๆ ไม่รับเข้าเรียน 2. ขั้นวิชาชีพชั้นสูง เปิดสอนในวิชาแผนกต่างๆ 4 แผนกคือ แผนกช่างกลโรงงาน แผนกช่างเครื่องยนต์ แผนกช่างไฟฟ้า และแผนกช่างท่อและประสาน การเรียนในขั้นวิชาชีพชั้นสูงนี้ โรงเรียนเปิดรับเฉพาะผู้ที่สำเร็จขั้นประโยคอาชีวศึกษาชั้นสูง จากโรงเรียนเทคนิคพระนครเหนือเข้าเรียนต่ออีก 2 ปี เมื่อสำเร็จการศึกษาแล้วจะ ได้รับประกาศนียบัตรวิชาชีพชั้นสูงของกระทรวงศึกษาธิการ นักเรียนขั้น วิชาชีพชั้นสูงนี้ส่วนใหญ่ออกฝึกงานตามโรงงานอุตสาหกรรม และองค์การรัฐบาล ซึ่ง ได้ฝึกงานในวิชาช่างแขนงที่ตนเรียน และโรงเรียนยอมรับรองผลการปฏิบัติงานนั้น เป็นการเรียนภาคปฏิบัติส่วน การเรียนภาคทฤษฎีนักเรียนต้องไปเรียนที่โรงเรียนสัปดาห์ละ 1 วัน นอกจากการศึกษาประเภทกลางวันแล้ว โรงเรียนยังได้จัดการศึกษาพิเศษขึ้นในเวลาเย็นตามหลักสูตรสารพัดช่าง ของกรมอาชีวศึกษาอีกด้วย คือ จัดสอนตามหลักสูตรระยะสั้น 180 ชั่วโมง หรือ 300 ชั่วโมง ซึ่งได้เปิดสอนวิชาช่างต่างๆ คือ ช่างเครื่องยนต์ ช่างกลึง ช่างประสาน ช่างวิทยุ และช่างเขียนแบบ ผู้ที่สมัครเข้า เรียนตามหลักสูตรดังกล่าวนี้บางช่างก็กำหนดความรู้ไม่ต่ำกว่าชั้นมัธยมปีที่ 6 เช่น ช่างไฟฟ้า ช่างเครื่องยนต์ และช่างวิทยุ ส่วนช่างอื่นๆ ไม่กำหนดพื้นความรู้ ส่วนมากของผู้ที่มาเรียนเป็นผู้ใหญ่ที่ทำงานในตอนกลางวัน และมาเรียนในตอนเย็น ตั้งแต่ปี พ.ศ. 2502 มาจนถึงปัจจุบัน รัฐบาลสหพันธ์สาธารณรัฐเยอรมันได้ส่งเครื่องจักรเครื่องมือและอุปกรณ์การ สอนต่างๆ มาให้เรื่อยๆ คิดเป็นมูลค่าได้ประมาณ 7 ล้านบาท สิ่งของต่างๆ ที่นำมายังประเทศไทยนี้ ได้รับการยกเว้นภาษีขาเข้าทั้งหมดนอกจาก เครื่องจักรเครื่องมือที่ได้ส่งมาให้แล้ว ยังได้ส่งผู้เชี่ยวชาญชาวเยอรมันมาช่วยฝึกสอนร่วมกับครูไทยอีก 8 คน ผู้เชี่ยวชาญเยอรมันเหล่านี้ได้รับเงินเดือนจากรัฐบาลสหพันธ์สาธารณรัฐเยอรมันแต่ รัฐบาลไทยก็ได้ช่วยเหลือเกี่ยวกับความเป็นอยู่ในเรื่องต่างๆ คือ จัดหาบ้านพักให้อยู่อาศัยทุกคน ตลอดจนออกค่าน้ำค่าไฟให้ด้วย นอกจาก นั้นการนำของใช้ส่วนตัวเข้ามาใช้ในประเทศไทยก็ยังได้รับการยกเวั้นภาษีขาเข้าทั้งหมดอีกด้วย งานติดตั้งเครื่องจักรเครื่องมือในโรงฝึกงาน รวมทั้งการเดินสายไฟฟ้าและการวางท่อประปา ท่อลม ท่อแก๊ส เป็นผลงานของ นักเรียน 50 คน รุ่นแรกที่ได้ปฏิบัติงานร่วมกับคณะครูผู้เชี่ยวชาญเยอรมัน และครูไทยทั้งสิ้น บุคคลสำคัญที่เป็นผู้บริหารงานโรงเรียน นายบุญญศักดิ์ ใจจงกิจ อาจารย์ใหญ่ นายยง แย้มสรวล ผู้ช่วยอาจารย์ใหญ่ นายคาร์ล สตุทเล่อร์ อาจารย์ใหญ่เยอรมัน (พ.ศ. 2502 – 2504) นายแอนส์ มอสดอร์ฟ อาจารย์ใหญ่เยอรมัน (ตั้งแต่ พ.ศ. 2505 เป็นต้นมา) นายฮูเบิร์ต ชุดเล่อร์ อาจารย์หัวหน้าโรงฝึกงาน และผู้เชี่ยวชาญช่างกลโรงงาน คณะผู้เชี่ยวชาญเยอรมัน นายอีมิล ดิทริช อาจารย์ผู้เชี่ยวชาญช่างไฟฟ้า นายเฮอร์เบิร์ต มัง อาจารย์ผู้เชี่ยวชาญช่างท่อและประสาน นายไฮน์ บิสมานน์ อาจารย์ผู้เชี่ยวชาญช่างเครื่องยนต์ นายไฮน์ริช ชุปเปอร์ อาจารย์ผู้เชี่ยวชาญช่างกลโรงงาน (พ.ศ. 2502 – 2504) นายออสคาร์ ชาร์ อาจารย์ผู้เชี่ยวชาญช่างกลโรงงาน (ตั้งแต่ พ.ศ. 2505 เป็นต้นมา) นายเกอร์จ เดกินเดอร์ อาจารย์ผู้เชี่ยวชาญช่างไม้ (ตั้งแต่ พ.ศ. 2505 เป็นต้นมา) นายวอลฟ์กัง กร๊าฟท์ อาจารย์ผู้เชี่ยวชาญช่างวิทยุ (ตั้งแต่ พ.ศ. 2505 เป็นต้นมา) ทำเนียบอธิการบดี รองศาสตราจารย์ ดร.สมชอบ ไชยเวช (พ.ศ. 2529 – พ.ศ. 2532) รองศาสตราจารย์ ดร.ชนะ กสิภาร์ (พ.ศ. 2532 – พ.ศ. 2538) รองศาสตราจารย์ บรรเลง ศรนิล (พ.ศ. 2538 – พ.ศ. 2544) ศาสตราจารย์ ดร.ธีรวุฒิ บุณยโสภณ (พ.ศ. 2544 – พ.ศ. 2550) ผู้ช่วยศาสตราจารย์ ปรีชา อ่องอารี (พ.ศ. 2550 – พ.ศ. 2551) ศาสตราจารย์ ดร.ธีรวุฒิ บุณยโสภณ (พ.ศ. 2551 – พ.ศ. 2559) ศาสตราจารย์ ดร.สุชาติ เซี่ยงฉิน (พ.ศ. 2560 – 2568) ศาสตราจารย์ ดร.ธานินทร์ ศิลป์จารุ (พ.ศ. 2568 – ปัจจุบัน) สัญลักษณ์ประจำมหาวิทยาลัย ตราประจำมหาวิทยาลัย พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ได้พระราชทานพระบรมราชานุญาตให้อัญเชิญ "พระมหาพิชัยมงกุฎ" ซึ่งเป็นพระบรมราชลัญจกรประจำพระองค์พระบาทสมเด็จพระจอมเกล้าเจ้าอยู่หัว ให้เป็นตราประจำมหาวิทยาลัย ต้นไม้ประจำมหาวิทยาลัย ต้นประดู่แดง เป็นไม้เนื้อแข็งซึ่งแสดงถึงความแข็งแกร่งของสถาบัน กิ่งมีลักษณะโน้มลงแสดงถึงความอ่อนน้อมถ่อมตน เป็นไม้ป่าแสดงถึงความสามารถของบัณฑิตที่สามารถดำรงคงอยู่ได้อย่างอดทนแม้อยู่ในสถานการณ์ที่ลำบาก ดอกมีสีแดงเข้มเหมือนหมากสุก ซึ่งตรงกับสีประจำมหาวิทยาลัย และจะออกดอกในช่วงเดือนกุมภาพันธ์ ซึ่งตรงกับวันสถาปนาสถาบันคือ วันที่ 19 กุมภาพันธ์ของทุกปี เปรียบคล้ายกับนักศึกษาในชั้นปีสุดท้ายที่ใกล้จะสำเร็จการซึ่งตรงกับต้นประดู่แดงที่กำลังจะออกดอก เป็นดอกประดู่แดงทีมีความสวยงามและทน สีประจำมหาวิทยาลัย สีแดงหมากสุก : สีแสดเป็นสีประจำพระองค์ในพระบาทสมเด็จพระจอมเกล้าเจ้าอยู่หัว ที่สถาบันอัญเชิญมาเป็นสีประจำมหาวิทยาลัย และสีดำ วิทยาเขตและสถานที่ตั้ง กรุงเทพมหานคร ตั้งอยู่ที่ 1518 ถนนประชาราษฎร์ สาย 1 แขวงวงศ์สว่าง เขตบางซื่อ กรุงเทพมหานคร ปัจจุบันมีพื้นที่รวมทั้งสิ้น 87 ไร่ 3 งาน 60.77 ตารางวา มีอาคารรวมทั้งสิ้น จำนวน 39 หลัง (ไม่รวมอาคารย่อย) ประกอบด้วย อาคารเรียน จำนวน 22 หลัง อาคารสำนักงาน จำนวน 7 หลัง และอาคารอื่นๆ จำนวน 11 หลัง ปราจีนบุรี ตั้งอยู่ที่ตำบลเนินหอม อำเภอเมืองปราจีนบุรี จังหวัดปราจีนบุรี มีพื้นที่รวมทั้งหมด 1,809 ไร่ 59 ตารางวา มีอาคารเรียน 3 หลัง คณะอาคารสำนักงาน 1 หลัง และอาคารอื่นๆ 8 หลัง และมีอาคารที่อยู่ในระหว่างการก่อสร้าง 543 หลัง ระยอง กำลังก่อสร้างบนที่ดินประมาณ 100 ไร่เศษ ตำบลหนองละลอก อำเภอบ้านค่าย จังหวัดระยอง ห่างจากนิคมอุตสาหกรรมมาบตาพุด 20 กิโลเมตร และได้มีการสำรองที่ดิน เพื่อการขยายพื้นที่อีก 200 ไร่ โดยการก่อสร้างจะเป็นโครงการต่อเนื่อง 5 ปี ใช้งบประมาณ 3,000 ล้านบาท ปัจจุบันกำลังก่อสร้างอาคารคณะวิศวกรรมศาสตร์และเทคโนโลยี และอาคารเรียนรวม ซึ่งคาดว่าอาคารทั้ง 2 หลังนี้จะแล้วเสร็จในปลายปี พ.ศ. 2556 อาคารเรียนรวมได้รับรางวัลการออกแบบอาคารเพื่อการอนุรักษ์พลังงาน จากกรมพัฒนาพลังงานทดแทนและอนุรักษ์พลังงานจริงป่าว หน่วยงาน มหาวิทยาลัยเทคโนโลยีพระจอมเกล้าพระนครเหนือเปิดการเรียนการสอนในหลายสาขาวิชา ซึ่งครอบคลุมทั้งวิทยาศาสตร์และเทคโนโลยี มีการจัดการศึกษาตั้งแต่ระดับประกาศนียบัตรวิชาชีพจนถึงระดับปริญญาเอก หลายหลายหลักสูตรด้วยกัน โดยปัจจุบัน มหาวิทยาลัยเทคโนโลยีพระจอมเกล้าพระนครเหนือประกอบด้วยคณะ สำนัก และหน่วยงานต่างๆ ดังนี้ กรุงเทพมหานคร วิทยาเขตปราจีนบุรี คณะเทคโนโลยีและการจัดการอุตสาหกรรม คณะอุตสาหกรรมเกษตรดิจิทัล คณะบริหารธุรกิจและอุตสาหกรรมบริการ คณะพยาบาลศาสตร์ (แผนเปิดรับ 2573) วิทยาเขตระยอง คณะวิศวกรรมศาสตร์และเทคโนโลยี คณะวิทยาศาสตร์ พลังงานและสิ่งแวดล้อม คณะบริหารธุรกิจ คณะแพทยศาสตร์ (แผนเปิดรับรุ่นแรกปี พ.ศ. 2571) อันดับและมาตรฐานของมหาวิทยาลัย มหาวิทยาลัยเทคโนโลยีพระจอมเกล้าพระนครเหนือ อยู่ในอันดับ 6 ของประเทศไทย ด้านความพึงพอใจของผู้จ้างงานทั่วโลก จากการจัดอันดับของ QS University Ranking Asia 2016 และอยู่ในอันดับ 10 ของประเทศไทย จากการจัดอันดับของ Times Higher Education Asia 2019 จากการจัดอันดับของ QS World University Rangking By Subject 2022 มหาวิทยาลัยเทคโนโลยีพระจอมเกล้าพระนครเหนือได้รับการจัดให้อยู่ในอันดับ 3 ของประเทศไทย ในสาขาวิศวกรรมเครื่องกลการบินและอุตสาหการ และอันดับ 4 ของประเทศไทยในสาขาวิศวกรรมไฟฟ้าและอิเล็กทรอนิกส์ การเดินทาง รถโดยสารประจำทาง ถนนประชาราษฎร์ 1 รถโดยสารประจำทางสาย 32 ปากเกร็ด-สนามหลวง รถโดยสารประจำทางสาย 33 ปทุมธานี-สนามหลวง รถโดยสารประจำทางสาย 64 ท่าน้ำนนทบุรี-สนามหลวง รถโดยสารประจำทางสาย 90 (สายปฏิรูป 1-27) ปทุมธานี - BTS สถานีหมอชิต รถโดยสารประจำทางสาย 97 กระทรวงสาธารณสุข-โรงพยาบาลสงฆ์ รถโดยสารประจำทางสาย 97 กระทรวงสาธารณสุข-อนุสาวรีย์ชัยฯ รถโดยสารประจำทางสาย 97 วัดทางหลวง-โรงพยาบาลสงฆ์ รถโดยสารประจำทางสาย 117 กทม.2-ท่าน้ำนนทบุรี รถโดยสารประจำทางสาย 175 (สายปฏิรูป 2-22) ท่าน้ำนนทบุรี - ถนนตก รถโดยสารประจำทางสาย 203 ท่าอิฐ-สนามหลวง รถโดยสารประจำทางสาย 543 อู่บางเขน-ท่าน้ำนนทบุรี ถนนวงศ์สว่าง รถโดยสารประจำทางสาย 5 กำแพงเพชร - สะพานพุทธ รถโดยสารประจำทางสาย 18 ท่าอิฐ-อนุสาวรีย์ชัยฯ รถโดยสารประจำทางสาย 49 สถานีกลางบางซื่อ-หมอชิต 2-หัวลำโพง รถโดยสารประจำทางสาย 50 พระราม 7-สวนลุมพินี รถโดยสารประจำทางสาย 170 (สายปฏิรูป 4-49) สถานีขนส่งผู้โดยสารกรุงเทพ หมอชิต (จตุจักร) - ตลาดเซฟอี (แยกพุทธมณฑลสาย 2) รถโดยสารประจำทางสาย 179 พระราม 9-พระราม 7 รถโดยสารประจำทางสาย 2-17 มหาวิทยาลัยเกษตรศาสตร์ - คลองประปา - MRT สถานีบางซื่อ (เส้นทางวงกลม) รถตู้โดยสารสาร เซ็นทรัลลาดพร้าว-ท่าน้ำนนท์ รถตู้โดยสารสาร เซ็นทรัลลาดพร้าว-พระราม 7 (จอดหน้ามหาวิทยาลัย) ถนนบางกรวย-ไทรน้อย รถสองแถวสาย 1010 สี่แยกบางสีทอง-มหาวิทยาลัยเทคโนโลยีพระจอมเกล้าพระนครเหนือ รถไฟฟ้า รถไฟฟ้ามหานคร สายฉลองรัชธรรม สถานีวงศ์สว่าง รถไฟฟ้าชานเมือง สายสีแดงอ่อน สถานีบางซ่อน ศิษย์เก่าที่มีชื่อเสียง คณะวิศวกรรมศาสตร์ , Faculty of Engineering กมล ตรรกบุตร - นายกสภาวิศวกร 2 สมัย กรรมการกองทุนเพื่อส่งเสริม การอนุรักษ์พลังงาน กระทรวงพลังงาน กรรมการอนุญาโตตุลาการ กระทรวงยุติธรรม กรรมการผังเมือง กระทรวงมหาดไทย คณะกรรมการประสานงานเพื่อเตรียมการจัดตั้งโครงการพื้นฐานพลังงานไฟฟ้านิวเคลียร์ ประธานเจ้าหน้าที่บริหาร และ บริษัท อิตาเลียนไทย เพาเวอร์ จำกัด (สาขาวิชาวิศวกรรมเครื่องกล) กรรธม กรรณสูต - กรรมการสมาคมศิษย์เก่า ฯ ผู้บริหารอิตัลไทย, มารีน และ อ่าวสยาม อำนวย ทองสถิตย์ - อดีตอธิบดีกรมพัฒนาพลังงานทดแทนและอนุรักษ์พลังงาน กระทรวงพลังงาน (สาขาวิชาวิศวกรรมไฟฟ้า) ประพนธ์ วงษ์ท่าเรือ - อธิบดีกรมพัฒนาพลังงานทดแทนและอนุรักษ์พลังงาน กระทรวงพลังงาน (สาขาวิชาวิศวกรรมเครื่องกล) ดร. สุกิจ นิตินัย - อดีตอธิการบดีมหาวิทยาลัยเทคโนโลยีราชมงคลกรุงเทพ โกมล บัวเกตุ - อดีตรองอธิบดีกรมพัฒนาพลังงานทดแทนและอนุรักษ์พลังงาน,ผู้ตรวจราชการ,กรรมการ PTT OR ปรเมศวร์ นิสากรเสน - ศิษย์เก่าที่ได้รับทุนศึกษาต่อ ผู้ช่วยผู้จัดการใหญ่-การบริหารกลาง เอสซีจี SCG (ปูนซีเมนต์ไทย) ชนะ ภูมี - รองประธานฝ่ายปฏิบัติการ บริษัท ปูนซีเมนต์ไทย จำกัด (มหาชน) (สาขาวิชาวิศวกรรมไฟฟ้า) สุทธิ เชื้อสุข - รองกรรมการผู้จัดการใหญ่ บริษัท โกลบอล เพาเวอร์ ซินเนอร์ยี่ จำกัด (มหาชน) นิทัศน์ วรพนพิพัฒน์ - กรรมการผู้จัดการใหญ่ บริษัท ราช กรุ๊ป จำกัด (มหาชน) หรือ RATCH (สาขาวิศวกรรมไฟฟ้า) ปัญญาพล สุพรรณวงศ์ - ผู้บริหารระดับสูง บริษัท เอสเอ็มซี (ประเทศไทย) จำกัด ผู้นำตลาดนิวเมติกส์ เสรี อติภัทธะ - รองอธิบดีกรมโรงงานอุตสาหกรรม (สาขาวิชาวิศวกรรมเครื่องกล) วิเชียร ปัญญาวานิชกุล - รองผู้ว่าการการไฟฟ้าส่วนภูมิภาค (สาขาวิศวกรรมไฟฟ้า) จาตุรงค์ สุริยาศศิน -รองผู้ว่าการการไฟฟ้านครหลวง (สาขาวิชาวิศวกรรมไฟฟ้า) วันชัย เจียรวัฒนาวิทย์ - รองผู้ว่าการการไฟฟ้านครหลวง (สาขาวิชาวิศวกรรมไฟฟ้าและคอมพิวเตอร์) ภูวดา ตฤษณานนท์ - รองกรรมการผู้จัดการใหญ่ บริษัท ไฟฟ้าการผลิตแห่งประเทศไทย จำกัด (สาขาวิชาวิศวกรรมไฟฟ้าและคอมพิวเตอร์) ศาสตราจารย์ ดร. ประยุทธ อัครเอกฒาลิน - กรรมการผู้แทนสภาวิชาการมหาวิทยาลัยศรีนครินทรวิโรฒ ศาสตราจารย์ คณะวิศวกรรมศาสตร์ มหาวิทยาลัยเทคโนโลยีพระจอมเกล้าพระนครเหนือ อดุลย์ เหลืองบริบูรณ์ - อดีตสมาชิกสภาผู้แทนราษฎร จังหวัดอุทัยธานี (สาขาวิชาวิศวกรรมโยธา) นพจิรา ฤกษ์ขจรนามกุล - นักแสดงสังกัดช่องวัน 31 (สาขาวิชาวิศวกรรมโยธา) ชนาธิป โพธิ์ทองคำ - นักแสดง (สาขาวิชาวิศวกรรมเคมี) รวิวัฒน์ พนาสันติภาพ - กรรมการผู้จัดการ บริษัท ไทยเอ็นเนอร์ยี่คอนเซอร์เวชั่น จำกัด อดีตนายกสมาคมบริษัทจัดการพลังงานไทย สุธีรพันธุ์ สักรวัตร - นักการตลาดและผู้บริหารสายงานการตลาด ธนาคารไทยพาณิชย์ จำกัด (มหาชน) ฐิติพงศ์ เซ่งง่าย - นักแสดงซีรีส์ (สาขาวิชาวิศวกรรมไฟฟ้า) จักรกฤษณ์ อุไรรัตน์ - กรรมการบริหารคมนาคมแห่งชาติในพระบรมราชูปถัมถ์ (สาขาวิชาวิศวกรรมไฟฟ้า) ไพบูลย์ ณะบุตรจอม - ผู้ว่าราชการจังหวัดพิจิตร ผู้ตรวจราชการกระทรวงมหาดไทย (สาขาวิศวกรรมโยธา) ผู้ช่วยศาสตราจารย์ ดร. สิทธิพร ประวัติรุ่งเรือง - อธิการบดี มหาวิทยาลัยนอร์ทกรุงเทพ มงคลกิตติ์ สุขสินธารานนท์ - สมาชิกสภาผู้แทนราษฎร ระบบบัญชีรายชื่อ ที่ปรึกษาหัวหน้าพรรคประชาธิปัตย์ อดีตหัวหน้าพรรคไทยศรีวิไลย์ นพดล ทิพยชล - สมาชิกสภาผู้แทนราษฎร จังหวัดนนทบุรี พรรคก้าวไกล และ พรรคประชาชน คณะครุศาสตร์อุตสาหกรรม , Faculty of Technical Education ชัยยงค์ พัวพงศกร - ผู้ว่าการ การไฟฟ้านครหลวง และ ผู้ทรงคุณวุฒิคณะกรรมการไฟฟ้าฝ่ายผลิตแห่งประเทศไทย (ครุศาสตร์อุตสาหกรรม สาขาวิชาวิศวกรรมไฟฟ้า) ศุภชัย เอกอุ่น - ผู้ว่าการ การไฟฟ้าส่วนภูมิภาค (ครุศาสตร์อุตสาหกรรม สาขาวิชาวิศวกรรมไฟฟ้า) ชาติชาย ภุมรินทร์ - รองผู้ว่าการการไฟฟ้าส่วนภูมิภาค ผู้ช่วยศาสตราจารย์ ปรีชา อ่องอารี - ผู้อำนวยการอุทยานเทคโนโลยีพระจอมเกล้าพระนครเหนือ อดีตอธิการบดีมหาวิทยาลัยเทคโนโลยีพระจอมเกล้าพระนครเหนือ รองศาสตราจารย์ ดร. เสถียร ธัญญศรีรัตน์ - อธิการบดีสถาบันเทคโนโลยีปทุมวัน สมศักดิ์ พรหมดำ - ผู้ช่วยปลัดกระทรวงแรงงาน รองอธิบดีกรมพัฒนาฝีมือแรงงาน ธเนศ จันทกลิ่น - รองอธิบดีกรมโรงงานอุตสาหกรรม คมสัน สุวรรณอัมพา - รองผู้ว่าราชการจังหวัดเชียงใหม่ โพไซ บูลม - รองอธิบดีกรมอาชีวศึกษา กระทรวงศึกษาธิการและกีฬา ประเทศลาว ดร.พุฒิพงศ์ สุดหล้า - วิศวกรโยธาชํานาญการ แขวงทางหลวงนครพนม กรมทางหลวง ไพบูลย์ อังคณากรกุล - ประธานกรรมการบริหารและกรรมการผู้จัดการ บริษัท อาซีฟา จำกัด (มหาชน) อนุรัตน์ อินทร - ประธานอาวุโสหอการค้าจังหวัดเชียงราย สุภชา ศิริวงศ์ยิ่งเจริญ - รองกรรมการผู้จัดการใหญ่ บริษัท unique (คุรุศาสตร์อุตสาหกรรม สาขาวิชาวิศวกรรมโยธา) ปิยรัฐ จงเทพ - สมาชิกสภาผู้แทนราษฎร กรุงเทพมหานคร พรรคก้าวไกล และ พรรคประชาชน วุฒิพงศ์ ทองเหลา - สมาชิกสภาผู้แทนราษฎร จังหวัดปราจีนบุรี รองศาสตราจารย์ ดร. อุดมวิทย์ ไชยสกุลเกียรติ - อธิการบดีมหาวิทยาลัยเทคโนโลยีราชมงคลรัตนโกสินทร์ ผู้ช่วยศาสตราจารย ไพศาล บุรินทร์วัฒนา - อธิการบดีมหาวิทยาลัยเทคโนโลยีราชมงคลสุวรรณภูมิ ชัยยง เอื้อวิริยานุกูล - อดีตอธิการบดี มหาวิทยาลัยเทคโนโลยีราชมงคลล้านนา ปฏิภาณ ปฐวีกานต์ - นักแสดง นักร้อง พิธีกร (ครุศาสตร์อุตสาหกรรม สาขาวิชาวิศวกรรมโยธา) ดร. อรรถพล สังขวาสี - ปลัดกระทรวงศึกษาธิการ (คุรุศาสตร์อุตสาหกรรม สาขาวิชาวิศวกรรมไฟฟ้า) คณะวิทยาศาสตร์ประยุกต์ , Faculty of Applied Science ณรงค์ฤทธิ์ สมบัติสมภพ - ศาสตราจารย์ คณะพลังงานสิ่งแวดล้อมและวัสดุ มหาวิทยาลัยเทคโนโลยีพระจอมเกล้าธนบุรี พิมพ์ภัทรา วิชัยกุล - รัฐมนตรีว่าการกระทรวงอุตสาหกรรม สังกัดพรรครวมไทยสร้างชาติ อภินันท์ ประเสริฐวัฒนกุล - นักแสดง ชุมพล สิริปูชกะ - ประธานกรรมการ บริษัท ปตท. บริการธุรกิจค้าปลีก จำกัด สมเจตน์ ปัญจวัฒนางกูร กรรมการผู้จัดการบริษัท โฟร์ ฟูดส์ จำกัด ผู้ผลิตและจัดจำหน่ายผลิตภัณฑ์ด้านผงโรยอาหาร เครื่องเทศ และเนื้อสัตว์แปรรูป วิทยาลัยเทคโนโลยีอุตสาหกรรม , College of Industrial Technology ทายาท กาญจนะจิตรา - กรรมการผู้จัดการ พิณสิริ พร็อพเพอร์ตี้ ทศพล หมายสุข - นักแสดงซีรีส์ เจน สงสมพันธุ์ - นายกสมาคมนักเขียนแห่งประเทศไทย วาระปี 2554-2556 และ ปี 2556-2558 ศาสตราจารย์ ดร. ธีรวุฒิ บุณยโสภณ - อดีตอธิการบดีมหาวิทยาลัยเทคโนโลยีพระจอมเกล้าพระนครเหนือ (นักเรียนโรงเรียนเตรียมวิศวกรรมศาสตร์) จ่าสิบเอก จักรกฤษณ์ พณิชย์ผาติกรรม - นักแสดงและนักกีฬายิงปืนทีมชาติ (ประกาศนียบัตรวิชาชีพชั้นสูง สาขาวิชาวิศวกรรมเครื่องกล) กวี ตันจรารักษ์ - (นักเรียนโรงเรียนเตรียมวิศวกรรมศาสตร์) ภูธเนศ หงษ์มานพ - (นักเรียนโรงเรียนเตรียมวิศวกรรมศาสตร์) นพจิรา ฤกษ์ขจรนามกุล - (นักเรียนโรงเรียนเตรียมวิศวกรรมศาสตร์ และ ศิษย์เก่าคณะวิศวกรรมศาสตร์ สาขาวิชาวิศวกรรมโยธา มหาวิทยาลัยเทคโนโลยีพระจอมเกล้าพระนครเหนือ) รัชย์ณมนทร์ รัชย์จิราธรรม - (เกรซ เดอะสตาร์ 6) นักแสดงซีรีส์/ละคร/ภาพยนตร์ (นักเรียนโรงเรียนเตรียมวิศวกรรมศาสตร์) พรนับพัน พรเพ็ญพิพัฒน์ - (เนเน่ AF10) นักร้องไทย-จีน ทูตแลกเปลี่ยนวัฒนธรรม (นักเรียนโรงเรียนเตรียมวิศวกรรมศาสตร์) คณะอื่น ๆ วิชัย ล้ำสุทธิ - ที่ปรึกษารัฐมนตรีว่าการกระทรวงอุตสาหกรรมและสมาชิกสภาผู้แทนราษฎรจังหวัดระยอง ดลพิวัฒน์ ปรีดาวิภาต - กรรมการบริษัทและกรรมการผู้จัดการใหญ่ บริษัท ธนาพัฒน์ พร็อพเพอร์ตี้ จำกัด (บริหารธุรกิจ) สาธิต ปิตุเตชะ - อดีตรัฐมนตรีช่วยว่าการกระทรวงสาธารณสุข สมาชิกสภาผู้แทนราษฎรจังหวัดระยอง (บริหารธุรกิจอุตสาหกรรม) ปิยะนุช สัมฤทธิ์ - นายกสมาคมขนส่งสินค้าและโลจิสติกส์ไทย/ ผู้ก่อตั้งและผู้บริหาร วีมูฟ แพลตฟอร์ม (บริหารธุรกิจ) อัษฎาพร สิริวัฒน์ธนกุล - นักร้อง นักแสดง (คณะสถาปัตยกรรมและการออกแบบ) ศรัณยา จำปาทิพย์ - นักแสดง (คณะเทคโนโลยีและการจัดการอุตสาหกรรม) อ้างอิง ดูเพิ่ม คณะวิศวกรรมศาสตร์ มหาวิทยาลัยเทคโนโลยีพระจอมเกล้าพระนครเหนือ บัณฑิตวิทยาลัยวิศวกรรมศาสตร์นานาชาติสิรินธร ไทย-เยอรมัน มหาวิทยาลัยเทคโนโลยีพระจอมเกล้าพระนครเหนือ วิทยาเขตปราจีนบุรี มหาวิทยาลัยเทคโนโลยีพระจอมเกล้าพระนครเหนือ วิทยาเขตระยอง แหล่งข้อมูลอื่น มหาวิทยาลัยเทคโนโลยีพระจอมเกล้าพระนครเหนือ ศูนย์ประกันคุณภาพการศึกษา มหาวิทยาลัยเทคโนโลยีพระจอมเกล้าพระนครเหนือ สำนักงานคณะกรรมการการอุดมศึกษา เก็บถาวร 2006-10-04 ที่ เวย์แบ็กแมชชีน การรับเข้าศึกษา เก็บถาวร 2008-12-05 ที่ เวย์แบ็กแมชชีน แผนที่สถาบัน เก็บถาวร 2009-02-23 ที่ เวย์แบ็กแมชชีน สมาคมศิษย์เก่า มจพ. สโมสรนักศึกษาคณะวิศวกรรมศาสตร์ เก็บถาวร 2011-01-09 ที่ เวย์แบ็กแมชชีน การรับเข้าศึกษาในระบบ TCAS มหาวิทยาลัยเทคโนโลยีพระจอมเกล้าพระนครเหนือ แผนที่และภาพถ่ายทางอากาศของ มหาวิทยาลัยเทคโนโลยีพระจอมเกล้าพระนครเหนือ ภาพถ่ายดาวเทียมจากวิกิแมเปีย หรือกูเกิลแมปส์ แผนที่จากลองดูแมป หรือเฮียวีโก ภาพถ่ายทางอากาศจากเทอร์ราเซิร์ฟเวอร์